สวัสดีค่ะ ตามหัวข้อเลยค่ะ โดนในห้องน้ำเมื่อตอนช่วง6โมงเย็นที่ผ่านมา ประกบน้ำแข็งไปแล้วค่ะ ตอนนี้มีอาการชาๆปวดตึงๆบริเวณที่โดนต่อย แต่ไม่บวมนะคะ ควรทำยังไงดีคะ
สวัสดีค่ะ พิษของแมงป่องมีทั้งแบบไม่รุนแรงนัก และแบบรุนแรงมาก ซึ่งสามารถแบ่งอาการอาการตามระดับความรุนแรง ดังนี้1. ผิวหนังบวมพองหรือเป็นตุ่มแดงบริเวณที่ถูกต่อย พร้อมกับอาการคัน ปวด2. เกิดอาการปวดแสบไปทั่วบริเวณข้างเคียงบริเวณจุดที่ต่อย มีชีพจรเต้นเร็ว และความดันโลหิตสูงขึ้น3. มีอาการผิดปกติของกล้ามเนื้อ เช่น กระกระตุก การชา เป็นต้น4. ระบบการทำงานของร่างกายมีความผิดปกติ มีไข้สูง ชัก และอาจเสียชีวิตตามมาหากรักษาไม่ทัน เช่น ในสายพันธุ์ Centruroides exilicauda ในสหรัฐอเมริกาเมื่อถูกแมงป่องต่อย ให้ล้าง และฟอกบริเวณแผลด้วยสบู่ ล้างด้วยน้ำสะอาด ใช้ผ้าสะอาดปิดแผลไว้ ถ้าปวดให้กินยาแก้ปวด เช่น พาราเซตามอล และประคบบริเวณแผลด้วยความเย็นดังนั้น หากมีแค่อาการปวด โดยที่ไม่มีอาการบวม และไม่มีอาการอื่นๆ ถือว่าเป็นอาการที่ไม่รุนแรง และจะสามารถหายไปได้เองภายใน 1-2 วันแต่หากเกิดอาการรุนแรง คือ มีไข้สูง ปวดแผลมาก ปวดศีรษะ หัวใจเต้นเร็ว ควรรีบไปพบแพทย์โดยด่วนค่ะ